|  |
| --- |
| Корпоративни комуникации |
| A1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

25 септември 2024

**5G ULTRA мрежата на А1 България е в Топ 10 на най-бързите мрежи от пето поколение в света според Ookla®**

Мрежата от пето поколение на А1 5G ULTRA беше класирана от Ookla® в [топ 10 на телекомите с най-бързи 5G мрежи в света](https://eur04.safelinks.protection.outlook.com/?url=https%3A%2F%2Fwww.speedtest.net%2Fawards%2Fworld%2F2024%3Faward_type%3D5g%26time_period%3Dq1-q2&data=05%7C02%7CNina.NedelchevaGeorgieva%40a1.bg%7Cc8bc55ff21fb46996c4a08dcd7b89f89%7C26a1e041d3a24d59a14aacaedd98e798%7C0%7C0%7C638622435149180262%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=OJ7jp%2FQSBCechF0pmxO5ajTp%2FdHHEHQOn1gtOvTTXKk%3D&reserved=0). Резултатът на 5G ULTRA е 360,75 при средна стойност от 232,98 за всички телекоми в България. Данните са събрани въз основа на близо 88 000 потребителски теста чрез Speedtest® през първата половина на 2024 г.

„Тази класация ни поставя на световната карта на най-бързите 5G мрежи в света, което разбира се е повод за голямо удовлетворение и гордост. Продължаваме да работим, за да отговорим на високите очаквания на нашите клиенти. До края на 2024 година инвестициите ни само в мобилната мрежа ще надхвърлят 280 млн. лева, за да осигурим качество на най-високо ниво. Имаме идеи, инвестиции, експертност, отдаденост и упоритост - всичко необходимо, за да запазим технологичното си лидерство и да продължим да предоставяме на клиентите си най-доброто изживяване за всички техни дигитални потребности,“ **заяви Александър Димитров, главен изпълнителен директор на А1 България.**

В момента 5G ULTRA мрежата на А1 предоставя гигабитови скорости и ниско времезакъснение, като покрива 84,1% от населението – във всички населени места с над 3000 жители, ключовите пътни артерии и основните курорти в България. Максималните измерени скорости в 5G мрежата на А1 достигат над 1,75 Gbps. А1 започна да предлага за клиенти своята 5G ULTRA мрежа в началото на 2021 година, като и до днес продължава да разчита на истинска 5G технология.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*

***За Ookla***

*Ookla е световен лидер в мониторинга и анализа на свързаността, който предоставя на потребителите, бизнеса и други организации информация, базирана на данни, за подобряване на мрежите и клиентското преживяването в интернет. Ние помагаме на нашите клиенти да намерят ефективни решения на най-големите си предизвикателства и насърчаваме иновациите.*

*Ookla® e част от Ziff Davis (NASDAQ: ZD), водеща компания в областта на дигиталните медии и интернет, чието портфолио включва водещи марки от различни сектори: технологии, забавление, пазаруване, киберсигурност и маркетингови технологии. Сред най-разпознаваемите марки на Ookla са Speedtest®, Downdetector®, Ekahau®, RootMetrics® и други.*